Rusia îi acuză pe americani că au tăiat telefoanele de la consulatul din New York înainte de învestirea lui Biden.
Consulatul Rusiei a transmis că mai multe linii telefonice au fost deconectate simultan. Incidentul vine în contextul unor tensiuni generate după marele scandal privind atacurile cibernetice împotriva principalelor agenții federale americane atribuite rușilor.
Ambasada Rusiei în SUA i-a acuzat pe americani că au tăiat brusc liniile telefonice la consulatul din New York chiar înainte cu o zi de încheierea mandatului lui Donald Trump, transmite The Moscow Times.Consulatul a transmis că mai multe linii telefonice au fost deconectate simultan, creând mari probleme pentru diaspora rusă din New York.Incidentul vine în contextul unor tensiuni generate după marele scandal privind atacurile cibernetice împotriva principalelor agenții federale americane atribuite rușilor, dar și pe fondul acuzațiilor privind ingerința rusă în alegerile americane.Într-o declarație pe Facebook, ambasada rusă din Washington a susținut că a notificat Departamentul de Stat, cerând "rezolvarea de urgență" a problemelor care afectează grav activitatea misiunii diplomatice.Și consulatul s-a adresat Departamentului de Stat, filiala New York. Diplomații ruși se plâng că nu mai pot oferi servicii de asistență consulară cetățenilor ruși.Agenția de presă rusă TASS a relatat că în jur de 30 de linii telefonice au fost deconectate mai bine de 24 de ore, în ceea ce consulatul numește "un incident fără precedent".